เงินบาทแข็งค่าต่อเนื่อง เปิดตลาดเช้านี้ 33.27 บาท
เงินบาทเปิดตลาด 33.27 บาทต่อดอลลาร์ แข็งค่าต่อเนื่อง หลังดอลลาร์อ่อนค่ารับเงินเฟ้อสหรัฐสูงตามคาด
13 ม.ค. 2565

เมื่อวันที่ 13 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.27 บาท/ดอลลาร์ แข็งค่าจากเย็นวานที่ปิดตลาดที่ระดับ 33.38 บาท/ดอลลาร์เงินบาทเช้านี้ยังคงแข็งค่าต่อเนื่องจากระดับปิดตลาดเมื่อเย็นวาน จากผลของดอลลาร์สหรัฐที่อ่อนค่าเมื่อเทียบกับสกุลเงินอื่นๆ หลังจากดอลลาร์สหรัฐโดนเทขายหนัก เนื่องจากเมื่อคืนตัวเลขเงินเฟ้อสหรัฐฯ ออกมาอยู่ในระดับสูงที่ 7% แต่ก็ยังเป็นไปตามทิศทางที่ตลาดคาดการณ์ไว้"เมื่อคืน ดอลลาร์โดนเทขายหนักมาก หลังจากเงินเฟ้อสหรัฐออกมาที่ 7% ซึ่งแม้จะสูง แต่ตลาดก็คาดการณ์ไว้อยู่แล้ว ทำให้ดอลลาร์อ่อนค่าลงไปจนหลุดแนวรับ" นักบริหารเงิน ระบุปัจจัยในประเทศคงต้องติดตามกระแสเงินทุนเคลื่อนย้าย รวมถึงสัญญาณการฟื้นตัวของภาคท่องเที่ยวเป็นสำคัญนักบริหารเงิน คาดว่า วันนี้เงินบาทจะเคลื่อนไหวในกรอบ 33.20 - 33.40 บาท/ดอลลาร์ โดยทิศทางยังคงแข็งค่า